CELEX: 62011CN0044
Language: lv
Date: 2011-01-31 00:00:00
Title: Lieta C-44/11: Lūgums sniegt prejudiciālu nolēmumu, ko 2011. gada 31. janvārī iesniedza Bundesfinanzhof (Vācija) — Finanzamt Frankfurt am Main V-Höchst/Deutsche Bank AG

14.5.2011   
            
            
               LV
            
            
               Eiropas Savienības Oficiālais Vēstnesis
            
            
               C 145/6
            
         Lūgums sniegt prejudiciālu nolēmumu, ko 2011. gada 31. janvārī iesniedza Bundesfinanzhof (Vācija) — Finanzamt Frankfurt am Main V-Höchst/Deutsche Bank AG
   
   (Lieta C-44/11)
   2011/C 145/06
   Tiesvedības valoda — vācu
   
      Iesniedzējtiesa
   
   
      Bundesfinanzhof
   
   
      Lietas dalībnieki pamata procesā
   
   
      Prasītāja: Finanzamt Frankfurt am Main V-Höchst
   
   
      Atbildētāja: Deutsche Bank AG
   
   
      Prejudiciālie jautājumi
   
   
               1)
            
            
               Vai vērtspapīru kapitāla (portfeļa) pārvaldīšana, kuras ietvaros nodokļu maksātājs par atlīdzību pamatojoties uz personīgo vērtējumu lemj par vērtspapīru pirkšanu vai pārdošanu un šo lēmumu īsteno, vērtspapīrus pērkot vai pārdodot, ir atbrīvojama no nodokļa
               
                           —
                        
                        
                           kā īpašu ieguldījumu fondu pārvaldīšana vairākiem ieguldītājiem kopā Direktīvas 2006/112/EK (1) 135. panta 1. punkta g) apakšpunkta nozīmē vai arī
                        
                     
                           —
                        
                        
                           kā individuāla portfeļa pārvaldīšana ieguldītājiem individuāli Direktīvas 2006/112/EK 135. panta 1. punkta f) apakšpunkta izpratnē (darījums saistībā ar vērtspapīriem vai kā starpniecība šādā darījumā)?
                        
                     
         
               2)
            
            
               Kāda nozīme, nosakot pamata un papildpakalpojumus, ir piešķirama kritērijam, ka papildpakalpojumam nav patstāvīga mērķa un tas ir tikai līdzeklis, lai pakalpojumu sniedzējs optimāli varētu sniegt pamatpakalpojumu, attiecībā uz papildpakalpojuma atsevišķu aprēķināšanu un iespēju, ka to sniedz trešās personas?
            
         
               3)
            
            
               Vai Direktīvas 2006/112/EK 56. panta 1. punkts attiecas tikai uz pakalpojumiem, kas minēti šīs direktīvas 135. panta 1. punkta a) līdz g) apakšpunktos, vai arī uz vērtspapīru kapitāla (portfeļa) pārvaldīšanu, pat ja šim darījumam nav piemērojamas iepriekš minētās normas?
            
         
      (1)  OV L 347, 1. lpp.